"Setswana Puo ya Gae (HL)/P2 7 DBE/Ngwanaitseele 2019 NSC POTSO 2: DIPOTSO TSE DIKHUTSHWANE Buisa nopolo e e latelang, mme o arabe dipotso. LEREBANA WA LETLALEANYA – FS Khunou 1 Bulang ditsebe ke bula letlole, 2 Ke batla go duma sekgwanyape, 3 Ke batla go duma jaaka pula ya dikgadima, 4 Ke rata go ikotla mafatlha gompieno, 5 Ke batla go lela sekgatla. 6 Nna ke emetswe ke batho ka dinao, 7 Ba mpolelela dilo di gana go fela, 8 Ba re lapeng la bona ga ke batlege, 9 Ka ke sa nkgane le madi a bona, 10 Ke a kobiwa ga twe ke lebe gaetsho. 11 Bomalome nthuseng ke a kopa, 12 Leso la ga mme le mpaketse mathata, 13 Le ntsoseditse diletseng, 14 Le nkgotseditse molelogadi, 15 Ga ke sa tlhole ke fitlhelwa sepe. 16 Ke anegelwa fela puo phaa, 17 Bokgaitsadia monyalamme ba a nkila, 18 Ba re gaetsho ga se mono Kgatleng, 19 Ke kwa Botswana kwa Kgalagadi, 20 Ba mpitsa ka maina a ditšhaba disele. 21 Fa nka sutlhasutlha ka inaya naga, 22 A ke tlaa bo ke opile kgomo lonaka? 23 Nna e rile fa mme a tsamaya a nthaya a re, 24 Ke mothusi ke tlaa sala ke disa bonnake, 25 Ruri bogolo ke tlaa mpe ke swele dikano. 2.1 Kgankgolo ya leboko le, ke efe? (2) 2.2 Naya sekapuo se se mo moleng 3 le mosola wa sona. (2) 2.3 Faa ponagalo ya poko e e dirisitsweng mo moleng 8 le mosola wa yona. (2) 2.4 Tlhalosa mela 21 le 22 jaaka e dirisitswe mo lebokong. (2) 2.5 O ithutile eng go ya ka leboko le? (2) [10] Kwalololo e ileditswe Phetla"